অ্যানিমেশনের ক্ষেত্রেও নিজের শিল্পচর্চার পরিধির বিসত্মৃতি ঘটিয়েছেন রোকেয়া সুলতানা। এখানে তিনি যোগ করেছেন ডিজিটাল প্রযুক্তি, যা হয়ে উঠেছিল প্রদর্শনীর অন্যতম আকর্ষণ। এটি সিরিয়াস পরীক্ষণের প্রতি শিল্পীর আসক্তিরই জোরালো প্রমাণ। একই সঙ্গে এটি এ-যুক্তিকেও উপস্থাপন করে যে, শিল্পের কোনো যতি নেই, কোথাও গিয়ে থমকে যাওয়ার কিছু নেই। এটি শুধু তাঁর চারিত্রিক বৈশিষ্ট্যের রূপান্তর ঘটিয়ে থাকে। রোকেয়ার এই শিল্পকর্মগুলোয় এক ধরনের গতিময়তা এবং কালচক্রের উপস্থিতি ধরা পড়ে। একটি চিত্রকর্ম ও মাধ্যমই শেষ নয়, বরং এটি সূচনাবিন্দু মাত্র। তিনি এমন একজন প্যাশনেট শিল্পী, যিনি কাজ এবং জীবনকে উপভোগ করেন একই সঙ্গে; যা তাঁকে উপনিষদের সেই আনন্দের কাছে নিয়ে যায়।